שי אלמוג בפעולה מכת ניקיון: הם מחכים כל השנה לאביב - ולא בגלל מזג האוויר הנעים ולבלוב הפרחים, אלא בגלל הניקיונות. הישראלים שלקראת בואו של חג הפסח מסתערים על התריסים, ממרקים רצפות, מנערים את האבק מהשמיכות ומסיידים קירות. אבל עבור יוסי מפתח תקווה, עידן מראשון לציון ווובה מנתניה פסח הוא רק רגע השיא של השנה. ההבדל בינם לבין חבריהם הוא שהם פורחים לא רק לקראת חג הניקיונות הלאומי - פשוט כי הם מנקים בכל השנה כמו בפסח. ככה זה כשמכורים לניקיון.
ומסתבר שחיידק הניקיון עובר במשפחה: גם אחיו של טל, שי, מעיד על עצמו שהוא פריק של ניקיונות. "כל יום אני מעביר מטלית לאבק ולא יכול לראות את הבית לא נקי ולא מסודר", הוא מעיד על עצמו. "אני מנקה בלי כפפות וחולה על זה שהידיים אחר כך עם 'עור סבתא'". אבינועם מאריאל, בדומה לכל גבר טיפוסי, לא ממש מתלהב מניקיון הבית והכלים ותמיד מושך את הזמן עד הרגע האחרון. אבל כשהסמרטוט בידו, מספרת אשתו שושי, הוא עובר על מתגי האור ומנקה בעדינות את כתמי האצבעות השחורים מהשבוע שחלף. אבינועם גם נמשך אוטומטית לחלק העליון של הדלתות בביתו ומנקה מידי שבוע בעדינות את האבק מהעץ. "אבל חוץ מזה, נורא קשה לבקש ממנו לנקות", צוחקת שושי.